Comunicació de la Candidatura d'Unitat Popular: La Trobada de Representants de la Candidatura d'Unitat Popular (CUP), reunida a Girona el dissabte 1 d'abril, ha analitzat la conjuntura creada arran dels debats de les reformes dels estatuts del Principat i el País Valencià i s'ha ratificat en la necessitat d'aprofitar el moment actual per denunciar el frau polític que suposen aquestes reformes i intensificar la campanya que reclama l'exercici del Dret d'Autodeterminació dels Països Catalans. Creiem que, si l'actual conjuntura concreta del referèndum d'aprovació de l'estatut principatí no canvia, una bona manera de fer-ho seria aplegant esforços i unint el conjunt dels sectors socials i polítics del nostre poble que s'han manifestat en favor del Dret d'Autodeterminació en la defensa d'un vot nul, amb paperetes de l'estil "Autodeterminació" amb el mapa dels Països Catalans, per exemple. Des de la CUP volem animar el conjunt de l'EI i dels amplis sectors socials i ciutadans que defensen el dret a la sobirania del nostre poble a començar a posar sobre la taula, tots plegats, aquesta campanya. Girona, 1 d'abril de 2006. www.votaindependencia.org 
Hola, sóc el  Juan Manuel . És la primera vegada que escric, i vaig despistat. És possible que col·loqui l'escrit on no és degut. Perdoneu si és el cas. Bé, he llegit quasi tots els comentaris, i alguns feien referència a la utilitat del vot blanc. A efectes legals, en quant al recompte, el blanc és equivalent al nul. Guanya la opció Si/No que més vots tregui. Per exemple, pot guanyar el Si amb el 40% dels vots, essent el No un 39% i el Blanc 21%. El Blanc no és un No encobert, com s'ha dit. No compta legalment. Des d'un punt de vista legal, o votes No o ja no cal anar a votar, si el que es desitja és tombar l'estatutet. Però des d'un punt de vista polític, el Blanc és un No encobert. Políticament, el resultat que he exemplificat abans, on el Sí guanyava però no superava el 50%, significa una crisi. Es podria suposar la mort de l'estatutet. Amb el Nul passa semblant, però potser no és tant contundent, ja que no compta com a vot vàlid, i no fa minvar el percentatge de Sí. Personalment, apostaria pel No. Crec que és possible guanyar el referèndum, ho detecto en l'ambient (no només l'independentista). Els interessos materials pesen. Salut!!
Gràcies, un aclariment molt oportú. Anàvem tots una mica despistats amb això. 
Doncs si el què diu és cert, jo estic descol·locat completament. I només de pensar que es pot aprovar una llei tant important com un Estatut sense majoria absoluta, se'm cauen els collons a terra. 
el que queda clar és que cal anar tots a demanar el NO. jo podia tenir alguna posiblitat de votar blanc, però si és veritat que no compte, optaria pel NO de carrer. Si que és fort que és pugui aprovar un estatut sense la majoria absoluta, tots a dir NO, ara més que mai, podem guanyar i guanyarem. 
Però heu de tenir en compte que una cosa és la lectura legal, i l'altre és la lectura política. Legalment, el Si guanya encara que no sigui per majoria absoluta. Políticament, però, seria molt discutible. En aquest terreny no hi ha res escrit. Jo no he afirmat que el Nul o el Blanc siguin inútils del tot. Políticament no ho són, d'inútils. Però, vaja, si depengués de mi no m'arriscaria per camins estranys. Les lectures polítiques, en un país tanta poca tradició democràtica com el nostre, no ens n'hem de refiar. Els francesos es van carregar la Constitució Europea amb un No rotund, sense complexos. Hauríem de fer el mateix. S'ha afirmat que no hem de voler cap Estatut, ni aquest ni cap altre, i per això cal votar Independència (Nul). Com si, en el cas que es retirés aquest estatut, vingués altra vegada necessàriament un nou Estatut per votar... Si aconseguim que el No guanyi el referèndum, la crisi política a nivell nacional i estatal serà increïble. Un autèntic terratrèmol, que no crec que es resolgui amb un simple nou Estatut millor. Aniríem de pet a tocar la Constitució, que és el que volem.
Si aconseguim que el No guanyi el referèndum, la crisi política a nivell nacional i estatal serà increïble. Un autèntic terratrèmol, que no crec que es resolgui amb un simple nou Estatut millor. Aniríem de pet a tocar la Constitució, que és el que volem. Ho dubto. Si guanya el NO, el missatge de tots els mitjans i partits espanyolistes serà que els catalans han rebutjat el projecte per ser massa catalanista. Resultats probables: 1- Els partits espanyols es neguen a sentir parlar de qualsevol altre projecte de reforma durant molt de temps. 2- De crisi a Espanya, gens ni mica. Ells donen el cas català per tancat, i aire. De tocar la constitució ni parlar-ne, que els catalans han votat per deixar les coses com estan. 3- A Catalunya sí que hi ha crisi. Que es resol mitjançant unes noves eleccions. Difícil preveure el resultat, però tret que foren uns resultats tremendament revolucionaris (majoria d'ERC? Mantenimient d'ERC i forta entrada d'un nou partit independentista al Parlament?) no canviarien res. I una altra possibilitat de canvi és l'augment dels espanyolistes (PP i potser Ciudadanos) reforçats pel resultat. 4- Els partits catalans, vist el resultat del referèndum, giren envers posicions més espanyolistes, menys sobiranistes. No sobreestimem la força del que aquí ens sembla important. A Madrid que el projecte d'estatut peti no suposaria cap gran problema; per molts seria fins i tot un triomf, i també un alleujament, doncs no haurien ni tan sols de cedir el poc que han cedit en aquest projecte. 
T'ho dèia en un altre missatge: et veig molt pessimista. I amb aquests ànims de que les coses canviïn segur que passarà el que tu dius.
T'ho dèia en un altre missatge: et veig molt pessimista. I amb aquests ànims de que les coses canviïn segur que passarà el que tu dius. Els meus ànims, o els teus, siguin pessimistes o optimistes no faran que les campanyes dels espanyolistes siguin menys fortes, ni que les reaccions previsibles dels partits canviin. No és qüestió de pesimisme. Al contrari, veig la situació com una bona oportunitat d'aconseguir un avanç. Però no una seguretat. Cal fer les coses bé. Regalar-li als espanyolistes una victòria, en la meva humil opinió, no és fer les coses bé. Les batalles no es guanyen amb optimisme. Pot ajudar, però ajuda encara més el pensar-hi una mica. 
No comparteixo pas la teva interpretació. Seria pitjor que passés això: Majoria de No (51%, per exemple). El Si treu un 47%, el blanc el seu 1% de rigor i el Nul un altre 1%. Se suposa que aquest 1% seria el vot independentista, però seria diferenciable dels altres vots nuls en el recompte? Només es notaria si fos prou voluminós. I el vot nul costa molt de tenir fidels (Euskal Herria és una altra història, l'esquerra abertzale està molt implantada en la població) En veure cartells, propaganda, butlletes demanant el vot nul la gent no ho veu clar. Ho veu com quelcom que no val per a res. Fem-ho fàcil home, tirem pel NO I de tota manera, si guanyés el NO, ni de conya seria atribuible a l'espanyolisme. Això és una bajanada. Només seria atribuible en una petita part. A Holanda i a França va vèncer el NO a la constitució europea. Aquest NO és determinat per votants, tant de l'extrema dreta com de l'esquerra. Si les organitzacions d'esquerres s'haguessin movilitzat per un suposat vot nul anticapitalista el SI possiblement hauria superat el NO, ja que el vot nul no té valor legal. Interpretació: els holandesos i els francesos estan a favor de la construcció de la UE del capital. Ho haguessis preferit tu això? Mira, jo em temo que guanyarà el SI, encara que és massa d'hora per fer porres. Però no sortirà prou legitimat l'estatut si hi ha un bon sac de vots en contra. El vot nul en el millor dels casos omplirà una columna en alguns diaris. En poc temps la gent se n'oblidarà, precissament perquè a efectes legals és poc més que l'abstenció. Reflexioneu: Què és més important, tombar l'Estatut (aquest ni el que sigui) o treure uns pocs vots nuls per a fer-nos notar? El país per damunt del partit companys! Estatut NO! 
 Majoria de No (51%, per exemple). El Si treu un 47%, el blanc el seu 1% de rigor i el Nul un altre 1%. Home, és clar. Però és que si els sobiranistes a Catalunya foren nomès el 1%, llavors sí que ho podem deixar còrrer. Crec que podem descartar aquest escenari, no? En veure cartells, propaganda, butlletes demanant el vot nul la gent no ho veu clar. Ho veu com quelcom que no val per a res De debó? Tu no ets capaç d'entendre l'argument per a votar nul? Assumeixo que sí. I si tu ets capaç, no serà capaç d'entendre-ho alguna altra persona? Si es fa una campanya per a demanar el vot nul com a vot sobiranista, no crec que sigui un concepte tan tremendament difícil d'explicar. Especialment si va dirigit a persones amb un cert interès per la política, que serien les que podrien votar en contra de l'estatut a pesar del que diguin els grans partits. I de tota manera, si guanyés el NO, ni de conya seria atribuible a l'espanyolisme. Això és una bajanada. Només seria atribuible en una petita part. En absolut. Et ben asseguro que aquesta seria la interpretació que farien tots els mitjans espanyolistes. I no és cap bajanada. Un cas simple: 51% de NO, repartits com: 20% de vot pro-PP (el seu darrer vot va estar pel 16%, el seu màxim a Catalunya ha estat pel 23%), 15% de vot espanyolista del PSC, 6% d'altres descontents (CiU, ICV, Ciudadanos, partits marginals): total, 41%. L'altre 10% es concedeix com a vot sobiranista. Aquest escenari no et sembla creïble? Ho és, i molta gent s'ho creuria. Interpretació: els holandesos i els francesos estan a favor de la construcció de la UE del capital. Ho haguessis preferit tu això? Home, aquí s'hauria d'analitzar les conseqüències pràctiques de l'aprovació d'aquell projecte d'UE, i del projecte d'estatut. Sense entrar en si les conseqüències d'aquell projecte d'UE foren moltes o poques, les de l'aprovació en vigor de l'estatut serien ben escasses (i no dolentes) si es mostra un fort vot sobiranista que fa que es vegi l'estatutet com una cosa insuficient i provisional. I si haguera sortit un 30% de vots nuls a Holanda, demanats per l'esquerra, i un 15% de NO, tu creus que s'hauria interpretat que els holandesos estan a favor de l'Europa del capital encara que s'haguès aprovat el projecte? Pas que no. Però no sortirà prou legitimat l'estatut si hi ha un bon sac de vots en contra. Exacte! I el vot nul marcat com a sobiranista és un vot en contra. I, sobretot, és un vot en contra per les raons correctes. El vot NO es pot interpretar com un vot en contra perquè l'estatut és MASSA. Això seria bo? No ho crec. En canvi, un vot sobiranista nomès es podria interpretar com un vot en contra perquè l'estatut és MASSA POC. Que és el que ens interessa, no? El vot nul en el millor dels casos omplirà una columna en alguns diaris. En absolut. Un 30% de vots nuls (per dir una xifra) es notaria moltíssim, i marcaria la política catalana i espanyola. Voldria dir un gran suport explícit al sobiranisme català. Seria com un referèndum d'autodeterminació "oficiós", que no tindria efectes legals però sí que mostraria la voluntat dels catalans. Què és més important, tombar l'Estatut (aquest ni el que sigui) o treure uns pocs vots nuls per a fer-nos notar? És més important treure uns molts vots nuls. L'estatut no és gaire important, ni si s'aprova ni si no. El fer una gran demostració de força sobiranista sí que seria important. El país per damunt del partit companys! Quin partit? 
Hehehe, crec que no ens posarem d'acord però bé, és interessant... Aviam, dius que es pretendria treure molts vots nuls, fins i tot dones un 30% com a percentatge orientatiu. T'ho creus tu això? Penso que l'1% que he dit abans potser és massa mins, però a mooolt estirar penso que arribaríem a un 5%. Vot nul global, potser treient els nuls de rigor que hi ha a totes les eleccions ens quedaríem en un 4%. I parlo a tot estirar. És la dura realitat. Un 30% ni en somnis, ni que es posicionés ERC també pel vot nul (que jo penso que es decantarà pel vot en blanc o l'abstenció finalment, però ja és un altre tema) En quant a la captació del missatge per part de la població. Em mantinc, a la gent en política donem-s'ho el més senzillet possible. Segurament menystinc la ciutadania, potser soc una mica misàntrop. Jo soc capaç d'entendre la intenció que es pretèn amb el vot nul (encara que em costa, i mira que soc politòleg), però les raons les veig massa fluixes. Pesa més el SI i el NO, i en cas de dubte el vot en blanc té més tirada en aquest poble que no pas el nul, com a vot protesta. La manipulació de resultats en favor de l'espanyolisme. D'acord, cediré una mica, però només un bocí. El PP té un sostre d'un 23% (sostre màxim en eleccions europees i generals, no pas en afers catalans), dels quals qualsevol aficionat a la política sabrà que no hi haurà una fidelitat total. Bona part es quedarà a casa perquè percep que Catalunya no és el seu tema. Una altra part (més del que ens pensem) votarà a favor i una petita part votarà en blanc. En tot cas penso que uns grans resultats del NO vindrien donats per un fortíssim component de vot sobiranista, i més que sobiranista, independentista. Només els mitjans més cavernaris donarien la imatge que la victòria seria d'en Rajoy (COPE, La Razón, l'ABC i el Mundo), en tot cas mitjans que ja de per si rajen dels catalans, fem el que fem, o sigui que ens ha de donar igual. Dius que les conseqüències de l'estatutet serien escasses i no dolentes. Jo crec que aquí fas la gran errada. La conseqüència serà un acomodament de la societat catalana. Un allargament de la cadena a canvi de que sigui més gruixuda, un rebuig del propi gruix de la població del país a tornar a fer reivindicacions nacionals. La gent, un cop s'aprovi aquesta merda es sentirà complaguda i au, la majoria és molt conformista i ja li està be el que surti, s'apunta a la moda de les queixes i després se n'oblida. Si s'aprova el text seran mínim 30 anys més d'autonomia. 30 anys més per a tornar a encetar un altre procès... La conjuntura actual és prou bona per a no desaprofitar-la Be, si s'hagués aprovat el referèndum a Holanda la notícia hagués sigut aquesta "Holanda aprova el projecte de constitució europea. El vot nul força present a la jornada electoral" i el que va ser fou "Holanda rebutja el projecte de constitució europea". Prefereixo el segon titular, i tant. Soc més realista que idealista, com pots veure. Cedeixo també en quant afirmes que el vot nul deslegitima el resultat. Però no serà comparable al NO en grau de rebuig. I que interpretin el que vulguin. Que ens diguin espanyols si volen. I després, un 30% de vot nul es notaria força. I tant, però baixem dels núvols, això ni ho podem somniar. Un 5% a tot estirar. I torno a repetir que és important que l'estatut no s'aprovi. Que el Zapatero frisa per dir que els catalans ens encaixem definitivament a Espanya i el pitjor és que molta gent s'ho creurà. I allò de "el país per damunt del partit" ho dic perquè darrera de la posicionament vers el referèndum està clar que hi son els partits i organitzacions que valoren en què s'arrisquen i en què poden sortir perdent. Per això mateix ERC encara no sap ben be que fer, tot i que jo crec que s'inclinarà per l'abstenció o el vot en blanc. I que les CUP deuen haver pensat promovem un vot sobiranista diferenciat (nul) i així l'EI ens farem notar. Son totes postures legítimes. Però em reafirmo. Interessa tombar l'estatut. Seria un bon trasbals. Salut! P.S. Es nota que demà al matí no tinc obligacions eh P.S2. Encara que no vingui a cuento m'aventuro a fer una porra sobre el resultat del referèndum: (sobre vots emesos) -59% SI -25% NO -13'5% Blanc -2'5% Nul 
 Aviam, dius que es pretendria treure molts vots nuls, fins i tot dones un 30% com a percentatge orientatiu. T'ho creus tu això? Penso que l'1% que he dit abans potser és massa mins, però a mooolt estirar penso que arribaríem a un 5%. Doncs si una campanya conjunta d'ERC i les forces independentistes i sobiranistes (com la Plataforma pel Dret a Decidir, la CUP, la del vot nul...) nomès aconsgueixen un 5%, llavors és irrellevant el que decideixin. Si demanen el NO, tampoc tindran més d'un 5%, i per tant difícilment decantaran el resultat. Per cert, també estàs donant la raó als que argumentarien que un resultat NO seria un resultat espanyolista. Perquè si els sobiranistes nomès són el 5%, llavors l'altre 46% seria espanyolista. És a dir: 1- Si el sobiranisme és fort, pot treure molts vots, llavors és bo que es mostri aquesta força de forma clara i inconfusible, amb un vot propi i diferenciat. 2- Si el sobiranisme és dèbil, té pocs vots, llavors no té esperança d'alterar el resultat. Optar pel NO nomès serviria per a ajudar al NO espanyolista, però no faria gran cosa. Jo crec que el sobiranisme és prou fort com per a aconseguir un resultat significatiu. Si tu creus que no... doncs llavors no sé perquè discutim, perquè es demani el que es demani, serà irrellevant. Per cert, jo estic assumint una postura unitària dels sobiranistes, que és el que s'insinua en un altre fil. Si no hi ha aquesta unitat... doncs això, que és irrellevant el que diguem, perquè tindrà poc efecte. En quant a la captació del missatge per part de la població. Em mantinc, a la gent en política donem-s'ho el més senzillet possible. Segurament menystinc la ciutadania, potser soc una mica misàntrop. Això no és misantropia. Això és elitisme (i potser arrogància ). Seriosament, no dic que no calgui fer les coses el més senzilles possible. Però potser tampoc cal fer-les tan senzilles. Un missatge com: "vota per l'autodeterminació, escriu "Som una nació" a la papereta" és prou senzill i engrescador com perquè molta gent el capti sense més complicacions. I si volen raons, llavors se'ls pot donar raons. en cas de dubte el vot en blanc té més tirada en aquest poble que no pas el nul, com a vot protesta. Això sí que no ho veig. Si estàs dient que la gent és més aviat simple , les distincions entre el blanc i el nul amb missatge, que a mi em semblen purament filosòfiques, encara serien més irrellevants per la gent. En qualsevol cas, jo estic per un vot unitari i diferenciat. M'és igual si és nul o blanc. La manipulació de resultats en favor de l'espanyolisme. D'acord, cediré una mica, però només un bocí. El PP té un sostre d'un 23% (sostre màxim en eleccions europees i generals, no pas en afers catalans), dels quals qualsevol aficionat a la política sabrà que no hi haurà una fidelitat total. Bona part es quedarà a casa perquè percep que Catalunya no és el seu tema Oh, però els mitjans diran que els bons votants del PP s'hauran mobilitzat molt davant la greu amenaça a Espanya i la forta campanya del seu partit, i amb això justificaran fàcilment un 20% de vots NO. Quin bon espanyol es pot quedar a casa quan Espanya es trenca? De debó, llegeix de tant en tant Mundo, Razón, ABC, COPE i veuràs com aquest raonament meu no nomès és perfectament possible per ells, sino que seria un dels més centrats i moderats. Si fins i tot mitjans més racionals com El País o SER de vegades es llencen a la piscina amb raonaments espanyolistes ben tronats, imagina el que dirien tots aquests. En tot cas penso que uns grans resultats del NO vindrien donats per un fortíssim component de vot sobiranista De cap de les maneres! El bon poble català s'ha adonat dels enganys dels seus polítics i ha reaccionat davant d'un estatut intervencionista i nacionalista que els faria la vida més difícil. Tu pots pensar que el NO seria sobiranista, i potser tindries raó, però el cas és que ningú ho sap. I llavors ho deixes obert a la interpretació. Els mitjans espanyolistes potser ho pensin també, que el vot és sobiranista, però dirien tot el contrari. I qui els portaria la contrària? Només els mitjans més cavernaris donarien la imatge que la victòria seria d'en Rajoy (COPE, La Razón, l'ABC i el Mundo), No seria una victòria d'en Rajoy, seria una victòria de l'espanyolisme. Això interessa a la dreta espanyolista, però també a l'esquerra espanyolista. Precissament, els mitjans espanyolistes d'esquerres no ho presentaran com una victòria del PP, sino com una tria dels catalans espanyolistes, que són molts més dels que els nacionalistes es pensen. (Sempre estic fent d'advocat del diable, exposant el que els espanyolistes dirien ). Així que hauries de sumar El País, RTVE, SER... per no parlar de T5, A3, Cuatro, C+... Per cert, per a molta gent, aquests mitjans que tu anomenes "cavernaris" (sovint amb raó, no et dic que no) són els que ells escolten i llegeixen. No menyspreem la seva influència, molta a Espanya i també significativa a Catalunya. en tot cas mitjans que ja de per si rajen dels catalans, fem el que fem, o sigui que ens ha de donar igual. No, perquè aquests mitjans creen opinió i formen la interpretació de la gent. I si els dones un resultat obert a la intepretació, faran que part de la gent l'interpreti com ells volen. En canvi, si dones un resultat no interpretable (un vot sobiranista únic i diferenciat) no poden fer res. No es pot dir que un 30% (o un 20% si ho prefereixes) són vots nuls accidentals o blancs normals. Dius que les conseqüències de l'estatutet serien escasses i no dolentes. Jo crec que aquí fas la gran errada. La conseqüència serà un acomodament de la societat catalana. En absolut. Una aprovació amb un gran percentatge de vot sobiranista en contra no donaria cap acomodament. Al contrari, mostraria que hi ha molta gent que no està contenta amb aquest estatutet, que vol més. I per tant, l'endemà de l'aprovació ja s'estaria demanant més autogovern. No canviaria res respecte a ara (excepte el tenir algunes millores, que sempre anirien bé per insuficients que siguin). El que tu dius nomès seria cert si hi ha una aprovació per un marge molt ampli... o fins i tot amb un considerable vot en contra espanyolista. Perquè llavors els partits, catalans i espanyols, rebrien el missatge de que aquest estatutet ja és tot el que es vol (potser fins i tot massa) així que preferirien no remenar més la cosa. I això pot passar amb un vot NO gran, perquè aquest NO es pot interpretar com vot espanyolista, que diu que aquest estatutet ja és massa. La clau està en saber quin vot en contra de l'estatutet és espanyolista i quin és sobiranista. Si els juntes en el NO, no hi ha manera de saber-ho, i per tant tot queda a la interpretació que es doni. Interpretació que en bona part serà marcada pels mitjans de comunicació. I què creus tu que diran? Prefereixo el segon titular, i tant. Soc més realista que idealista, com pots veure. Home, si és per realisme, i per seguir amb la comparació, la situació actual desprès del NO al projecte de l'UE és que seguim amb la UE tal com era. No s'ha fet cap nou projecte de "constitució europea" que sigui més d'esquerres, més social, més obert a les nacions... que és el que demanaven els del NO (tampoc ha sortit Holanda de la UE, que és el que demanaven altres del NO). L'únic que fan els governs de la UE és buscar maneres de fer colar el projecte ignorant els referèndums en contra. Per tant, si seguim amb la comparació, desprès del NO a l'estatutet no passaria res, i se seguiria amb l'Estatut actual per temps indefinit. Tampoc és un resultat molt favorable, oi? Cedeixo també en quant afirmes que el vot nul deslegitima el resultat. Però no serà comparable al NO en grau de rebuig. I que interpretin el que vulguin. Que ens diguin espanyols si volen. No és que ens ho diguin, és que s'ho creurien ells i actuarien en conseqüència: cap més avanç en autogovern, perquè els catalans no ho volen. Ni pensar en un nou projecte d'Estatut més favorable a Catalunya, perquè els catalans no ho volen. Etc... I no nomès ells: també s'ho creur¡en molts catalans, incloent-hi els partits. Per tant, la gent passaria de reivindicacions nacionalistes, els partits virarien envers l'espanyolisme, res d'un nou projecte d'Estatut més ambiciós, perquè els catalans no ho volen. I ni pensar en autodeterminacions o mandangues, que els catalans són espanyolistes de pro. I després, un 30% de vot nul es notaria força. I tant, però baixem dels núvols, això ni ho podem somniar. Un 5% a tot estirar. Repeteixo: si parteixes de que el vot sobiranista és màxim d'un 5%, tot el que diem són cabòries inútils. És igual si es demana el nul, el blanc, el NO o el que s'en vagin a la platja. El resultat final seria el mateix, no canviaria res. El que faci el 5% de sobiranistes és irrellevant. A no ser que estiguis assumint que hi ha un 46% de vot NO espanyolista... que és el que tu negaves més amunt. I si es tomba l'estatutet amb un 46% de vot espanyolista... doncs llavors sí que ens quedem amb l'Estatut del 79 per sempre, si hi ha sort, perquè igual encara el rebaixen. Com ja he exposat en un altre lloc, la mena de "trasbals" que hi hauria si es tomba l'estatutet probablement seria escàs i desfavorable als catalans. Per la senzilla raó de que es consideraria que s'ha tombat per massa catalanista, no pel contrari. I això no és el que volem cap de nosaltres, oi? 
Això s'està allargant massa i més vol no donar voltes un cop i un altre sobre el mateix. Només rectificaré algunes interpretacions errònies que has fet tu. Has considerat que poso un límit 5% de vot sobiranista i això no ho he dit enlloc! El que he dit és que un 5% seria el sostre del vot nul! No és pas el mateix. I ho és si fa campanya només l'EI per aquest vot, no ERC+EI. Torna-ho a llegir detenidament si vols. Després he posat que ni en somnis es trauria un 30% de vot nul, aquest cop comptant amb tots els agent polítics que vulguis. Enlloc afirmo que els sobiranistes només siguin un 5% dels cens, per sort som molts més que això. Però el vot nul no mobilitzarà pas el gruix dels sobiranistes. Després, misantropia en el sentit de desconfiança vers la gent es pot traduir en desconfiar de la ciutadania en termes polítics. En quant els mitjans, a mi m'importa molt poc el que diguin els mitjans espanyolistes de dretes. Ja et dic, l'opinió que puguin crear no tindrà res de nova. La gent que se'ls llegeix i escolta no és la que ha de rebre el nostre missatge, per a ells som "los malos" volguem el que volguem. La SER i els mitjans de l'entorn del PSOE no voldran pas un NO. Voldran un SI, igual que els mitjans de l'òrbita convergent. Està clar que es tracta d'un text pactat entre Zapatero i Mas, no? I si es fractura el vot sobiranista en diferents opcions i resulta que el NO és elevat i tenim un vot nul escàs aquí ja la caguem. Aleshores estarà claríssim que la interpretació serà que el vot espanyolista és molt superior a l'independentista. Em reafirmo que un 20 o un 30% de vot nul és massa. Un 5% a tot estirar. En quant a les conseqüències de l'aprovació de l'estatut no afegiré res. Està clar que no ho compartim. Però et cal diferenciar el que és la societat amb el que t'agradaria que fos. I que la clau és saber quin vot és espanyolista i quin és sobiranista? No home, el que jo vull és que l'estatut no s'aprovi, primer de tot. I tampoc no vull que ens surti una relació de 10 a 1 de vot espanyolista contra vot sobiranista. Paral·lelisme amb la UE. Està clar que no tenim una UE més afí a nosaltres. Però si ja la tenim allunyada encara la podríem tenir més. I si, ens la colaran tard o d'hora. Rebaixaran una mica la càrrega neoliberal del text constitucional i aleshores ja tindran el Si asegurat. I nosaltres ens dividirem en els partidaris del NO i els partidaris del nul, que diran que votar No s'interpretarà com a vot ultradretà. Jo m'afirmo pel NO, i no tinc por a votar la mateixa butlleta que els espanyolistes i els dretans. Que siguin ells els que votin nul, si volen. Ells no ens han de condicionar. I t'he de tornar a repetir que jo no he escrit enlloc que el vot sobiranista sigui un 5%. Sinó que el sostre del vot nul serà un 5% precissament perque aquesta opció no mobilitzarà el gruix dels sobiranistes. Si es demana el nul tan sols el nucli dur més proper a l'EI en farà cas i s'ho pensarà (i de pensar-s'ho a compartir-ho hi ha un tros). A la majoria no li farà el pes i es repartiran entre l'abstenció, el vot en blanc i el NO. I els resultats seran una decepció. Un NO independentista pot aglutinar millor el vot sobiranista, ja ho he dit abans, encara que no els mobilitzi a tots una bona part estic segur que si, almenys més que no pas el nul. Però vaja, extendre'ns en aquest punt serà innecesari perquè tenim punts de vista diferents i ni tu ni jo canviarem. En fi, salut! 
I ho és si fa campanya només l'EI per aquest vot, no ERC+EI. Doncs aquí està el malentès de base. Jo estic assumint (i això he dit molts cops, torna-ho a llegir si vols) que hi ha una unitat important en demanar un vot sobiranista. I aquesta unitat ha d'incloure ERC per força perquè és, amb diferència, l'organització que més mitjans socials i econòmics té. Si et refereixes nomès a l'EI... doncs llavors s'aplica el que he dit sobre l'irrellevància. Quin % de vots té l'EI? Arriba al 5%? Més? Ho dubto. Per altra banda, et contradius amb els teus números. Dius: Després he posat que ni en somnis es trauria un 30% de vot nul, aquest cop comptant amb tots els agent polítics que vulguis. Si tots els agents polítics sobiranistes no poden aconseguir un 30% de vots, estàs assumint que si guanya el NO (51% o més) serà amb com a mínim la meitat de vots espanyolistes. És a dir, que estàs donant molta importància al vot NO espanyolista: 25% o més. I estàs dient que el vot sobiranista seria d'un 25% o menys. És a dir, que segons el teu plantejament, el vot sobiranista és escàs, molt per sota del 30%. Si parteixes d'això, com vols aconseguir res mobilitzant aquest vot sobiranista? Estàs dient que els sobiranistes són quatre gats, què més dóna el que facin. En quant els mitjans, a mi m'importa molt poc el que diguin els mitjans espanyolistes de dretes. Ja et dic, l'opinió que puguin crear no tindrà res de nova. La gent que se'ls llegeix i escolta no és la que ha de rebre el nostre missatge, per a ells som "los malos" volguem el que volguem. La SER i els mitjans de l'entorn del PSOE no voldran pas un NO. Voldran un SI, igual que els mitjans de l'òrbita convergent. Està clar que es tracta d'un text pactat entre Zapatero i Mas, no? Et confons. Jo no parlo de quin vot es demanarà, sino de com s'interpretarà aquest vot un cop emès. Els espanyolistes pro-PSOE no voldran un NO en el referèndum (bé, de fet molts sí el voldran, però mantindran la disciplina per no perjudicar en ZP). Però si al referèndum surt un gran vot NO, no tinguis cap dubte que l'interpretaran com a vot espanyolista. Ho faran així perquè els interessa, i molt, tant al PP com al PSOE. Amb aquesta interpretació poden simplement rebutjar qualsevol reivindicació catalana futura dient que els catalans no volen més auogovern. Seria un "xollo" per ells. En quant a les conseqüències de l'aprovació de l'estatut no afegiré res. Està clar que no ho compartim. Però et cal diferenciar el que és la societat amb el que t'agradaria que fos. Er... això mateix et podria dir. Et remeto als resultats de les eleccions i a les enquestes publicades (que no ens hem de creure del tot, però tampoc ignorar-les si no ens agraden). No hi ha res que suporti les teves suposicions sobre què passaria. Aquesta és la societat que tenim. Per cert, la referència al que "m'agradaria que fos" la societat és probablement una greu ficada de pota. Jo de tu evitaria aquests comentaris. I que la clau és saber quin vot és espanyolista i quin és sobiranista? No home, el que jo vull és que l'estatut no s'aprovi, primer de tot. Aquí discrepem. Com ja t'he explicat, per mi l'estatut és un mitjà, no un fi en si mateix (ni en positiu ni en negatiu). Perquè vols que l'estatutet no s'aprovi, si els resultats de que passi això són dolents per a Catalunya? A mi el que m'importa és la incidència del referèndum en el futur de Catalunya, no si s'aprova l'estatutet o no. I tampoc no vull que ens surti una relació de 10 a 1 de vot espanyolista contra vot sobiranista. Repeteixo: parteixes de la base d'un vot sobiranista desunit. Si es fa això, cap opció és bona. No ho és el NUL, però tampoc el NO, doncs estàs ajudant a que els espanyolistes tinguin un èxit. En canvi, si el vot sobiranista és unit, no crec que hi hagi aquesta proporció, oi? Paral·lelisme amb la UE. M'estàs donant la raó: el que guanyara el NO no ha tingut cap de les conseqüències que tu predius per un NO a Catalunya. Ells no ens han de condicionar. És clar que ho han de fer. Formen part del terreny de joc, i s'ha de tenir en compte el que facin. Si tu fas una cursa, segueixes la mateixa tàctica si corres contra esprínters que si corres contra fondistes? Fas el mateix si corres una marató per carretera que uns 400m en cobert? Sinó que el sostre del vot nul serà un 5% precissament perque aquesta opció no mobilitzarà el gruix dels sobiranistes. Perquè? Si ERC i les principals organitzacions sobiranistes demanen el vot NUL, perquè no han de mobilitzar els seus votants i simpatitzants? 
No afegiré res més. Hi ha coses que les interpretes com vols. Ja veurem que passarà al referèndum. Jo ja he fet la meva porra